Tarvittavaan valaisinmäärään ja valojen keskinäiseen etäisyyteen vaikuttaa oleellisesti käyttötarkoitus. Maavaloja voi käyttää esimerkiksi seinien, suihkulähteiden tai istutusten korostamiseen, tai niillä voi olla selkeä toiminnallinen funktio, kuten esimerkiksi portaiden tai pihapolkujen valaisu. Jälkimmäisessä tapauksessa on syytä varmistua, että valoja on riittävästi. Monissa maavalosarjoissa maksimietäisyydet on valmiiksi määritetty valojen välisten kiinteiden johtojen avulla.